钦定古今图书集成/明伦汇编/闺媛典/第085卷 > 曹大春妻汪氏
## 钦定古今图书集成/明伦汇编/闺媛典/第085卷 > 曹大春妻汪氏

按《武昌府志》：“汪氏，武昌庠生曹大春妻，司农若参次
媳也。年十四归曹，孝事翁姑，内外无间。崇祯癸未，献
逆掠舟南渡，氏避匿月山，指怀中婴谓其夫曰：‘妾所
生惟此子，母子相为存亡。脱有不虞，妾义不负君，君
当自为计’。”五月，贼入樊湖，大肆搜索，氏抱儿赴水死。
越七日，尸浮浅渚，面色如生，犹两手握婴儿不可解。